[{"text_idx": "#000005", "text": "Y tro cyntaf i\u2019r efeilliaid fod ar waha\u0302n a\u2019r ddwy yn mynd i astudio cymdeithaseg"}, {"text_idx": "#000006", "text": "Mae\u2019r efeilliaid unfath Amelia a Macey Morris o Bontypridd yn edrych ymlaen at gychwyn eu gyrfaoedd ym maes cymdeithaseg ar o\u0302l i\u2019r ddwy gadarnhau eu lle i astudio\u2019r pwnc mewn prifysgol yn dilyn eu canlyniadau gwych y bore \u2018ma."}, {"text_idx": "#000007", "text": "Mae dysgwyr Coleg y Cymoedd yn gobeithio y bydd y graddau yn eu galluogi i wneud gwahaniaeth cymdeithasol positif a mynd i\u2019r afael a\u0302 thlodi ac anghyfartaledd incwm, a ysgogwyd gan eu profiadau eu hunain o gael eu magu mewn ardal is ei hincwm."}, {"text_idx": "#000008", "text": "Bydd Amelia yn astudio cymdeithaseg ym Mhrifysgol Bryste ar o\u0302l derbyn graddau ABB yn y gyfraith, llywodraeth a gwleidyddiaeth, a Saesneg, tra bydd Macey yn mynd i Brifysgol Caerdydd i astudio\u2019r pwnc ar o\u0302l cyflawni graddau ABC mewn gwleidyddiaeth, cymdeithaseg a throseddeg."}, {"text_idx": "#000009", "text": "Er na fydd y chwiorydd yn rhy bell oddi wrth ei gilydd, hwn fydd y tro cyntaf iddyn nhw gael eu gwahanu, gan iddyn nhw wneud popeth gyda\u2019i gilydd erioed."}]